Document ID: 32001D0311

Απόφαση της Επιτροπής
της 4ης Απριλίου 2001
για την τροποποίηση, για έβδομη φορά, της απόφασης 95/124/ΕΚ για τον καθορισμό του καταλόγου των εγκεκριμένων ιχθυοτροφικών εκμεταλλεύσεων στη Γερμανία
[κοινοποιηθείσα υπό τον αριθμό Ε(2001) 1017]
(Κείμενο που παρουσιάζει ενδιαφέρον για τον ΕΟΧ)
(2001/311/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6,
Εκτιμώντας τα ακόλουθα:
(1) Τα κράτη μέλη μπορούν να αποκτήσουν, για τις ιχθυοτροφικές εκμεταλλεύσεις που ευρίσκονται σε μη εγκεκριμένη ζώνη όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθεστώς εγκεκριμένης εκμετάλλευσης απαλλαγμένης από ορισμένες νόσους ιχθύων.
(2) Ο κατάλογος των εγκεκριμένων εκμεταλλεύσεων στη Γερμανία καθορίστηκε με την απόφαση 95/124/ΕΚ της Επιτροπής(3), όπως τροποποιήθηκε τελευταία από την απόφαση 2001/188/ΕΚ(4).
(3) Η Γερμανία υπέβαλε στην Επιτροπή τα δικαιολογητικά σχετικά με την παραχώρηση καθεστώτος εγκεκριμένης εκμετάλλευσης ευρισκόμενης εντός μη εγκεκριμένης ζώνης, όσον αφορά τις νόσους ΛΑΝ και ΙΑΣ, σε ένα συγκεκριμένο ιχθυοτροφείο στη Σαξονία, καθώς και τις εθνικές διατάξεις που διασφαλίζουν την τήρηση των σχετικών κανόνων για τη διατήρηση του καθεστώτος της έγκρισης.
(4) Η Επιτροπή και τα κράτη μέλη προέβησαν σε εξέταση των υποβληθέντων από τη Γερμανία δικαιολογητικών για το υπόψη ιχθυοτροφείο.
(5) Από την εξέταση αυτή προκύπτει ότι το ιχθυοτροφείο πληροί τις απαιτήσεις που προβλέπει το άρθρο 6 της οδηγίας 91/67/ΕΟΚ.
(6) Ως εκ τούτου, το ανωτέρω ιχθυοτροφείο ανταποκρίνεται στα κριτήρια υπαγωγής στο καθεστώς της εγκεκριμένης εκμετάλλευσης που ευρίσκεται σε μη εγκεκριμένη ζώνη και θα πρέπει να προστεθεί στον κατάλογο των εγκεκριμένων εκμεταλλεύσεων στη Σαξονία.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/124/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 4 Απριλίου 2001.

Labels: 7
18
0
6